Antiphon
Antiphon Res apud Vicidata repertae: Nativitas: 480 a.C.n.; Rhamnous Obitus: 411 a.C.n.; Athenae Patria: Athenae antiquae Antiphon (Graece Ἀντιφῶν; natus circa 480 Rhamnuntis in pago, mortuus Athenis 411 a.C.n.), Atticus orator fuit inter decem maximos numeratus, cuius exstant sedecim orationes, veterrimae omnium quae ad nos pervenerunt. Harum orationum non amplius quam tres in iudicio recitatae sunt, nam reliquae omnino ficticiae, per tetralogias distributae, exempli gratia compositae sunt. Fertur Thucydidis fuisse magister. Nomen Antiphontis tam commune in Attica erat ut duodecim Antiphontes ab Hoffmanno in lexico suo numerentur nesciamusque utrum Antiphon Rhamnusius idem sit ac Antiphon sophista, quem Xenophon cum Socrate disputantem nobis ostendebat, annon.